Bərzaniçilik

Bərzaniçilik () — Bərzani tayfasının və Bərzani tayfasından olanların çoxluq təşkil etdiyi Kürdüstan Demokrat Partiyası ilə əlaqəli siyasi ideologiya.

 İdeologiya 
Bərzaniçilik daha çox Mustafa Bərzaninin, qismən də Məsud Bərzaninin düşüncələrinə əsaslanır. Bərzaniçilik sağçı bir ideologiyadır və onun əsas prinsipləri kürd milliyyətçiliyi, populizm, respublikaçılıq, sosial kapitalizm, sosial ədalət, sosial mühafizəkarlıq, antikommunizm, vətənpərvərlik və milli mühafizəkarlıqdır. Dini öz kimliyinin bir parçası kimi təbliğ etməsinə baxmayaraq, dövlətin sekulyar saxlanmasını dəstəkləyir. Məsud Bərzani və atası Mustafa Bərzani hər ikisi dini tərbiyə almışdılar, çünki Mustafa Bərzani Əbdülsalam Bərzaninin kiçik qardaşı və Nəqşibəndi şeyxləri olan Şeyx Məhəmməd Bərzaninin oğlu idi. Məsud Bərzani islam və Kürdüstanın "bir-birinə bağlı olduğunu" ifadə etmiş, radikal cihadçıların "tolerantlıq, sevgi, sülh və qardaşlıq dini" adlandırdığı islama qarşı "böyük xəyanət" etdiklərini bildirmişdir. Bərzaniçilik kürdlər ətrafında mərkəzləşmiş kürd milliyyətçi ideologiyasıdır, baxmayaraq ki, Kürdüstana vətənpərvər olduqları müddətcə fərqli etnik və dinlərə qarşı ayrı-seçkilik etmir.

Bərzaniçiliyi tənqid edənlər bunun traybalizm ideologiyası olduğunu iddia edirlər. Onun dəstəkçiləri bildirmişdir ki, bərzaniçi KDP dövründə Kürdüstan Regionun infrastrukturu modernləşdirilmiş və regiona xarici investisiyalar cəlb edilmiş, təhsil səviyyəsi artmış və turizm inkişaf etdirilmişdir.Fischbach, ed. Biographical encyclopedia of the modern Middle East and North Africa (Gale Group, 2008) p 161. Kürd siyasətində nərzaniçilik apoçuluq ideologiyasınının ənənəvi rəqibidir. Bərzaniçilər və apoçular arasındakı rəqabət müxtəlif ölkələrdə dəfələrlə silahlı toqquşmalara çevrilmişdir. Bərzaniçilik daha mühafizəkar, ənənəçi, dindar və etnomillətçi olduğu halda, apoculuq daha liberal, mütərəqqi və multikulturaldır və onların fərqləri ABŞ-dəki Respublikaçılar və Demokratlar və ya Türkiyədəki Erdoğançılar və Kamalistlərin fərqliliyinə bənzədilib.

 İstinadlar 

Kateqoriya:İraqda siyasət
Kateqoriya:Siyasi ideologiyalar
Kateqoriya:Kürd milliyyətçiliyi
Kateqoriya:Milliyyətçilik